Provinsi Sumatra Utara

**Provinsi Sumatra Utara** (asese te'adogo'ö ia **Sumut**) no sambua provinsi ba Indonesia si so tanö yöu hulo Sumatra. Ibu kota provinsi andre Medan ba fa'ebolo mbolokhania 72.981,23&nbsp;km2. Provinsi Sumatra Utara no göi provinsi numero öfa ba Indonesia soya ono mbanua aefa provinsi Jawa Barat, Jawa Timur ba Jawa Tengah. Me ndröfi 2020 fa'oya nono mbanua Sumatra Utara 15.136.522 niha, fa'afasösönia 207,40 niha/km2.

## Waö-waö

Ba ginötö so niha Belanda ba Indonesia, hulo Sumatera Utara andre sambua wamatörö stöi Gouvernement van Sumatra banua nikuasoira meluo da'ö, ma'asagörö hulo Sumatra nifatörö samösa *gubernur* si mutaro ba Kota Medan.  Aefa da'ö ba ndröfi si 1948, molo'ö Undang-undang Republik Indonesia No. 10 Tahun 1948,  Provinsi Sumatera tebagi ba zi tölu  provinsi sifabö'ö ya'ia da'ö: Sumatera Utara, Sumatera Tengah, faoma Sumatera Selatan. Provinsi Sumatera Utara samösa sambua provinsi moroi ba wo'orudugö zi tölu mbanua *administratif* nitötöi faoma *keresidenan* ya'ia da'ö: Keresidenan Aceh, Keresidenan Sumatera Timur, faoma Keresidenan Tapanuli.

Mena'ö te faehagö Undang-Undang Republik Indonesia (R.I.) No. 10 Tahun 1948 ba zi 15 April 1948, tetatugöi wa hulo Sumatera andre la bagi ba zi tölu provinsi si so kuaso wo'aturai ma ba wo'urusi provinsi-nia samösa, provinsi si tölu da'ö: Provinsi Sumatera Utara, Provinsi Sumatera Tengah, faoma Provinsi Sumatera Selatan. Hiza, ngaluo wesindro Provinsi Sumatera Utara la'osaraö ya'ia da'ö, 15 April 1948.

Ba mböröta ndröfi si 1949, tefalua zui *reorganisasi* wamareta ba Sumatra. Molo'ö Keputusan Pemerintah Darurat R.I. Nomor 22/Pem/PDRI ba ngaluo si 17 Mei 1949, Sidadao ba nahia Gubernur Sumatera Utara lö hadöi. Ba tetohugö zui Ketetapan Pemerintah Darurat R.I. ba ngaluo si 17 Desember 1949, tefasindro Provinsi Aceh faoma Provinsi Tapanuli/Sumatera Timur. Lö ara aefa da'ö, faoma Peraturan Pemerintah Pengganti Undang-Undang No. 5 Tahun 1950 ba ngaluo si 14 Agustus 1950, sura si no tefaehagö lafuli ladöni furi *(dicabut)* ba la fasindro zui Provinsi Sumatera Utara.

Moroi ba Undang-Undang R.I. No. 24 Tahun 1956 ni faehagö me ngaluo si 7 Desember 1956, tefasindro Daerah Otonom Provinsi Aceh, irege wilayah Provinsi Sumatera Utara so ma'ifu zifao ba wilayah Provinsi Aceh.

## Geografi
Provinsi Sumatera Utara no so ia ba 1°–4° Lintang Utara faoma 98°–100° Bujur Timur.  Tete danö ba Provinsi Sumatera Utara fa'ebolonia ikhamö ba zi 72.981,23 km2. Sumatera Utara andre tola tefa'oli ia ba Pesisir Timur, Pegunungan Bukit Barisan, Pesisir Barat, faoma Kepulauan Nias ma Tanö Niha.

Ba gatumbukha fao ba provinsi si no alio sibai wa'atedou ngawalö lala wa'auri ba da'a, me ngawalö lala nifaehagö sifakhai ba *infrastruktur* no tobönö sibai moroi ba nahia tanöbö'ö. Tenga ha da'ö, fetaro ba gatumbukha andre no alio sibai wa'atedou wa'ato niha mbanua moroi ba mbanua tanöbö'ö. Ba ginötö kolonial Hindia Belanda, banua andre fao ia ba *residentie Sumatra's Oostkust* sifagölö ba provinsi Riau.

Ba mbanua si so fetaro ba gotalua, ma  lamane ia *provinsi berjajar* Pegunungan Bukit Barisan. Hiza, ba zi sara botohili andre no sambua mbanua salio wa'amonönö wa'ato niha. Simane ba zifasui mbanua ba Danau Toba faoma ba hlo Samosir, sambua nahia sifasösö niha, si no mobal'ö tuho lala wa'auri ba *danau* da'a.

Na ba wetaro ba gaekhula, sambua nahia si tolazi, ya'ia da'ö si so ya'ira soi Batak, Minangkabau, faoma Aceh.

### Sifaola

Sifaola ba Provinsi Sumatera Utara ya'ia da'ö:

Banua Provinsi Sumatera Utara so khönia 419 hulo. Provinsi Sumatera Utara so dombua hulo sebua si so ba wetaro tanö baero. Hulonia ya'ia da'ö hulo *Simuk* si so ba Danö Niha. Hulo si sambua tö ya'ia da'ö hulo *Berhala* si so ba Selat Malaka. Ba Danö Niha so 132 hulo nifaehuni ba zi sambua hulo sebua ba 131 hulo side-ide. Hulo sebuania ya'ia Danö Niha. Na hulo sigide-ide no so ia ba zifasui Tanö Niha. Tanö Niha andre so ia ba wetaro asi sebua ba zi sandrohu gaekhula ba Samudra Hindia. Nahia wamareta meluo da'ö ba Gunung Sitoli.

Kepulauan Batu so khönia 51 hulo ba gotaluania so 4 hulo sebua, ya'ia da'ö: Sibuasi, Pini, Tanahbala, Tanahmasa. Famaretania ba Pulau Telo si so ba hulo Sibuasi. Kepulauan Batu so ia ba *tenggara* Danö Niha. Hulo tanöbö'ö ba Sumatera Utara: Imanna, Pasu, Bawa, Hamutaia, Batumakalele, Lego, Masa, Bau, Simaleh, Makole, Jake, ba Sigata, Wunga.